Dainis Turlais

Dainis Turlais (dzimis  Madonā) ir virsnieks, bijušais Latvijas Bruņoto spēku komandieris un politiķis. Bijis iekšlietu ministrs, Saeimas un Rīgas domes deputāts. 2019. gadā īslaicīgi bijis Rīgas domes priekšsēdētājs, pārstāv partiju "Gods kalpot Rīgai!".

 Dzīvesgājums 
Dzimis 1950. gadā Madonā trīs bērnu ģimenē. Mācījās Trikātas astoņgadīgajā skolā un Valmieras Viestura 3. vidusskolā. Līdz 1973. gadam mācījās Kirova augstākajā karaskolā Petrodvorecā, tad dienēja vairākās Padomju armijas vienībās.

1985. gadā absolvēja Frunzes Kara akadēmiju un no 1986. līdz 1989. gadam piedalījās Afganistānas karā, kur bija 40. armijas štāba operatīvās daļas vadītājs un štāba priekšnieka vietnieks."Последняя война"   Armijas virspavēlnieks Boriss Gromovs viņu esot iesaucis par "veiksmes talismanu", jo viņa plānotajās operācijās neesot bijis upuru.Egīls Zirnis:"Atkāpšanās speciālists" (05.07.97.) Izstrādāja arī plānu 40. armijas izvešanai no Afganistānas.
1989. gada 15. februārī kopā ar pēdējo PSRS militāro vienību (izlūkbataljonu) un padomju bruņoto spēku virspavēlnieku Afganistānā pameta Afganistānu. 1990. gadā pabeidza studijas Maskavas Ģenerālštāba akadēmijā.

Pēc Augusta puča uzrakstīja iesniegumu Jānim Peteram, kas tobrīd bija Latvijas vēstnieks Maskavā, ka vēlas kalpot Latvijas Republikai. 1991. gada beigās viņš atgriezās Latvijā un 1992. gadā tika iecelts par Aizsardzības spēku komandieri.Atkāpšanās speciālists : Diena.lv Viņš bija pirmais Latvijas Aizsardzības spēku (kopš 1994. gada Latvijas Nacionālie bruņotie spēki) komandieris.

1994. gadā pulkveža pakāpē atkāpās no amata. Šajā laikā arī stažējies ASV un Eiropā.Čas "Дайнис Турлайс: «Я не кнопка для голосования!»" (20.03.04.)  

 Politiskā darbība 
Pēc atkāpšanās no amata neilgu laiku bija prezidenta Gunta Ulmaņa padomnieks aizsardzības jautājumos.

1995. gadā ievēlēts no Demokrātiskās partijas "Saimnieks" saraksta 6. Saeimā Vidzemes vēlēšanu apgabalā. Partijai izveidojot koalīciju ar citām partijām, Andra Šķēles vadītajā Ministru kabinetā ieņēma Iekšlietu ministra amatu. Šo pašu amatu saglabāja arī nākamajā A. Šķēles vadītajā valdībā, taču 1997. gada jūlijā pēc Talsu traģēdijas, kurā gāja bojā 9 bērni, atkāpās no šī amata.Neatkarīgā rīta avīze: "Radovics, V. Šlesers Zorgevica atbildību nekomentē" Šo rīcību viņš skaidroja ar morālas dabas apsvērumiem.Diena:"Turlais uzņemas morālu, nevis politisku atbildību" (01.07.97.)

1998. gadā D. Turlais nesekmīgi kandidēja 7. Saeimas vēlēšanās no Demokrātiskās partijas “Saimnieks” saraksta. Pēc nākamās valdības apstiprināšanas kļuva par Ministru prezidenta Viļa Krištopana padomnieku aizsardzības un iekšlietu jautājumos.

1999. gadā iestājies partijā “Latvijas Ceļš”, bet 2000. gadā izstājies no tās.

2001. gadā neatbalstīja ASV iebrukumu Afganistānā.Čas:"Дайнис Турлайс: «Справедливых войн не бывает»" (19.09.01.)  

2001. gadā veidoja partiju "Mūsu Latvija", ar kuru plānoja kandidēt pašvaldību vēlēšanās, tomēr viņiem neizdevās šo ieceri īstenot, jo partijā neiestājās 200 biedru, kas bija nepieciešami tās dibināšanai.Par Rīgas mēru ievēlēts Dainis Turlais LSM

2002. gadā iestājies Tautas saskaņas partijā un ievēlēts 8. Saeimā no PCTVL saraksta. Pēc PCTVL Saeimas frakcijas sadalīšanās darbojās Tautas saskaņas partijas frakcijā.

2004. gada pavasarī kopā ar vairākiem citiem deputātiem aizgājis no Tautas saskaņas partijas frakcijas uz Aināra Šlesera vadītās Latvijas Pirmās partijas frakciju, kļūstot arī par Iekšlietu ministrijas parlamentāro sekretāru. Šo amatu saglabāja arī Saeimas nākamajā sasaukumā. 2006. gadā kandidēja 9. Saeimas vēlēšanās no LPP/LC saraksta un, lai gan sākotnēji netika ievēlēts, ieņēma 9. Saeimas deputāta vietu A. Šlesera vietā.

2009. gada pašvaldību vēlēšanās ievēlēts Rīgas domē no LPP/LC saraksta. 2012. gadā D. Turlais bija partijas “Gods kalpot Rīgai!” (GKR) dibinātāju skaitā. No “Saskaņas Centra” un GKR apvienības ievēlēts Rīgas domē 2013. gadā un no partijas "Saskaņa" un “Gods kalpot Rīgai!” apvienības — 2017. gadā.

Pēc Rīgas domes priekšsēdētāja Nila Ušakova atstādināšanas, ievēlēšanas Eiropas Parlamentā un atkāpšanās, 2019. gada 30. maijā D. Turlais kā vienīgais kandidāts tika ievēlēts par Rīgas domes priekšsēdētāju. 20. jūnijā viņš neizturēja opozīcijas ierosināto uzticības balsojumu, zaudējot amatu 21 dienu pēc ievēlēšanas. Pēc Rīgas domes atlaišanas izsludinātajās 2020. gada ārkārtas domes vēlēšanās D. Turlais tika atkārtoti ievēlēts pašvaldībā, saglabājot deputāta mandātu GKR frakcijā. 2025. gada Rīgas domes vēlēšanās kandidēja kā partijas "Gods kalpot Rīgai!" un Zaļo Zemnieku savienības kopējā saraksta kandidāts, taču saraksts nesaņēma ievēlēlēšanai pietiekošu balsu skaitu.

 Apbalvojumi 
 Viestura ordenis, III šķira (2005).Diena:"Pirmo reizi pasniegs Atzinības krustu" (03.05.05.)

 Atsauces 

Kategorija:1950. gadā dzimušie
Kategorija:6. Saeimas deputāti
Kategorija:8. Saeimas deputāti
Kategorija:9. Saeimas deputāti
Kategorija:Latvijas iekšlietu ministri
Kategorija:Latvijas Nacionālo bruņoto spēku virsnieki
Kategorija:Latvijas parlamentārie sekretāri
Kategorija:Madonā dzimušie
Kategorija:PSRS virsnieki
Kategorija:Rīgas domes deputāti (2009—2013)
Kategorija:Rīgas domes deputāti (2013—2017)
Kategorija:Rīgas domes deputāti (2017—2020)
Kategorija:Rīgas domes deputāti (2020—2025)
Kategorija:Valmieras Viestura vidusskolas absolventi
Kategorija:Viestura ordeņa komandieri
Kategorija:Šlesera reformu partijas politiķi
Kategorija:Ar Sarkanās Zvaigznes ordeni apbalvotie